เงินบาทเปิด 30.31/36 บาท
ธนาคารกรุงเทพ รายงาน&nbsp; เงินบาทเปิด 30.31/36 แนวโน้มแข็งค่าต่อ มองกรอบ 30.30-30.40
13 ม.ค. 2554

ธนาคารกรุงเทพ รายงาน  เงินบาทเปิด 30.31/36 แนวโน้มแข็งค่าต่อ มองกรอบ 30.30-30.40
นักบริหารเงินจากธนาคารกรุงเทพ เปิดเผยว่า เงินบาทเปิดตลาดเช้านี้อยู่ที่ระดับ 30.31/36 บาท/ดอลลาร์ ปรับตัวแข็งค่าขึ้นจากช่วงเย็นวานนี้ที่ปิดตลาดที่ระดับ 30.37/39 บาท/ดอลลาร์
เช้านี้เงินบาทปรับตัวแข็งค่าขึ้น ซึ่งเป็นไปตามทิศทางของค่าเงินสกุลหลักเช่น ยูโร และเยนที่ต่างแข็งค่าขึ้นเมื่อเทียบกับดอลลาร์ โดยเฉพาะเงินยูโรเช้านี้แข็งค่าขึ้น หลังจากพบว่าการเปิดประมูลพันธบัตรของโปรตุเกสได้รับการตอบรับที่ดีจากหลายประเทศที่สนใจเข้ามาซื้อ ซึ่งคิดเป็นสัดส่วนมากถึง 80% โดยเฉพาะการเข้าซื้อของจีน และญี่ปุ่น
ส่วนความเคลื่อนไหวของค่าเงินสกุลหลักต่างประเทศช่วงเปิดตลาดเช้านี้ เงินเยนอยู่ที่ระดับ 83.05/15 เยน/ดอลลาร์ ส่วนเงินยูโรอยู่ที่ระดับ 1.3120/3130 ดอลลาร์/ยูโร
คืนนี้ สหรัฐฯ จะมีการประกาศตัวเลขเศรษฐกิจที่สำคัญ ได้แก่ กระทรวงพาณิชย์เปิดเผยข้อมูลการค้าระหว่างประเทศเดือนพ.ย., กระทรวงแรงงานรายงานจำนวนผู้ขอรับสวัสดิการว่างงานรายสัปดาห์ และการรายงานดัชนีราคาผู้ผลิต (PPI) เดือนธ.ค. 
นักบริหารเงิน คาดว่า วันนี้เงินบาทยังมีโอกาสแข็งค่าขึ้นต่อ โดยมองกรอบไว้ที่ 30.30-30.40 บาท/ดอลลาร์